CELEX: 32020D1585
Language: el
Date: 2020-10-29 00:00:00
Title: Απόφαση (ΚΕΠΠΑ) 2020/1585 του Συμβουλίου της 29ης Οκτωβρίου 2020 για την τροποποίηση της απόφασης (ΚΕΠΠΑ) 2015/1763 σχετικά με περιοριστικά μέτρα λόγω της κατάστασης στο Μπουρούντι

30.10.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 362/27
               
            
         ΑΠΟΦΑΣΗ (ΚΕΠΠΑ) 2020/1585 ΤΟΥ ΣΥΜΒΟΥΛΙΟΥ
         της 29ης Οκτωβρίου 2020
         για την τροποποίηση της απόφασης (ΚΕΠΠΑ) 2015/1763 σχετικά με περιοριστικά μέτρα λόγω της κατάστασης στο Μπουρούντι
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
         Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Την 1η Οκτωβρίου 2015, το Συμβούλιο εξέδωσε την απόφαση (ΚΕΠΠΑ) 2015/1763 (1) σχετικά με περιοριστικά μέτρα λόγω της κατάστασης στο Μπουρούντι.
                  
               
                     (2)
                  
                  
                     Κατόπιν επανεξέτασης της απόφασης (ΚΕΠΠΑ) 2015/1763, τα περιοριστικά μέτρα θα πρέπει να ανανεωθούν μέχρι τις 31 Οκτωβρίου 2021 και οι πληροφορίες σχετικά με δύο φυσικά πρόσωπα θα πρέπει να τροποποιηθούν.
                  
               
                     (3)
                  
                  
                     Συνεπώς, η απόφαση (ΚΕΠΠΑ) 2015/1763 θα πρέπει να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η απόφαση (ΚΕΠΠΑ) 2015/1763 τροποποιείται ως εξής:
            
                        1)
                     
                     
                        η δεύτερη παράγραφος του άρθρου 6 αντικαθίσταται από το ακόλουθο κείμενο:
                        «Η παρούσα απόφαση εφαρμόζεται έως τις 31 Οκτωβρίου 2021.»·
                     
                  
                        2)
                     
                     
                        το παράρτημα τροποποιείται σύμφωνα με το παράρτημα της παρούσας απόφασης.
                     
                  
         
            Άρθρο 2
            Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 29 Οκτωβρίου 2020.
            
               
                  Για το Συμβούλιο
               
               
                  Ο Πρόεδρος
               
               M. ROTH
            
         
         
            (1)  Απόφαση (ΚΕΠΠΑ) 2015/1763 του Συμβουλίου, της 1ης Οκτωβρίου 2015, σχετικά με περιοριστικά μέτρα λόγω της κατάστασης στο Μπουρούντι (ΕΕ L 257 της 2.10.2015, σ. 37).
      
      
         
            ΠΑΡΑΡΤΗΜΑ
            Στο παράρτημα της απόφασης (ΚΕΠΠΑ) 2015/1763, οι καταχωρίσεις 1 και 2 υπό τον τίτλο «Κατάλογος φυσικών και νομικών προσώπων, οντοτήτων και φορέων που αναφέρονται στα άρθρα 1 και 2», αντικαθίστανται από το ακόλουθο κείμενο:
            
               
                            
                        
                        
                           Ονοματεπώνυμο
                        
                        
                           Στοιχεία ταυτότητας
                        
                        
                           Λόγοι καταχώρισης
                        
                     
                           «1.
                        
                        
                           Godefroid BIZIMANA
                        
                        
                           Φύλο: Άρρεν
                           Ημερομηνία γέννησης: 23.4.1968
                           Τόπος γέννησης: Nyagaseke, Mabayi, Cibitoke
                           Υπήκοος Μπουρούντι. Αριθμός διαβατηρίου: DP0001520
                        
                        
                           “Ειδικός απεσταλμένος της Προεδρίας (Chargé de missions de la Présidence)” και πρώην αναπληρωτής γενικός διευθυντής της Εθνικής Αστυνομίας. Στις 31 Δεκεμβρίου 2019, ο κ. Bizimana προήχθη στον βαθμό του αρχηγού Αστυνομίας. Υπεύθυνος για υπονομευτική δράση κατά της δημοκρατίας με τη λήψη επιχειρησιακών αποφάσεων που οδήγησαν σε δυσανάλογη χρήση βίας και τη βίαιη καταστολή ειρηνικών διαδηλώσεων που ξεκίνησαν στις 26 Απριλίου 2015, κατόπιν της ανακοίνωσης της υποψηφιότητας του προέδρου Nkurunziza για το προεδρικό αξίωμα.
                        
                     
                           2.
                        
                        
                           Gervais NDIRAKOBUCA άλλως: NDAKUGARIKA
                        
                        
                           Φύλο: Άρρεν
                           Ημερομηνία γέννησης: 1.8.1970
                           Υπήκοος Μπουρούντι. Αριθμός διαβατηρίου: DP0000761
                        
                        
                           Υπουργός Εσωτερικών, Ανάπτυξης Κοινοτήτων και Δημόσιας Ασφάλειας τον Ιούνιο του 2020. Πρώην διευθυντής του ιδιαίτερου γραφείου του προέδρου (Présidence) αρμόδιος για τα θέματα που σχετίζονται με την εθνική αστυνομία μεταξύ Μαΐου 2013 και Νοεμβρίου 2019 και πρώην γενικός διευθυντής της Εθνικής Υπηρεσίας Πληροφοριών μεταξύ Νοεμβρίου 2019 και Ιουνίου 2020. Υπεύθυνος για την παρεμπόδιση της αναζήτησης πολιτικής λύσης στο Μπουρούντι με την έκδοση εντολών που οδήγησαν σε δυσανάλογη χρήση βίας, πράξεις βίας, καταστολή και παραβιάσεις του διεθνούς δικαίου ανθρωπίνων δικαιωμάτων σε βάρος διαδηλωτών που ξεκίνησαν να διαδηλώνουν από τις 26 Απριλίου 2015, κατόπιν της ανακοίνωσης της υποψηφιότητας του προέδρου Nkurunziza για το προεδρικό αξίωμα, καθώς και στις 26, 27 και 28 Απριλίου στις κοινότητες Νυακαμπίγκα και Μουσάγκα της Μπουζουμπούρα.»